Lower Manhattan ilmasta kuvattuna vuonna 2008.
**Lower Manhattan** (kutsutaan myös nimellä *downtown*) on Manhattanin saaren eteläisin osa New Yorkin kaupungissa. Lower Manhattaniksi määritellään yleisesti alue, joka rajautuu pohjoisessa 14th Street -katuun, lännessä Hudsonjokeen, idässä East Riveriin ja etelässä New York Harboriin (joka tunnetaan myös nimellä Upper New York Bay). Hallinnollisesti Lower Manhattan kuuluu osa-alueeseen Manhattan Community District 1.

Lower Manhattan tunnetaan erityisesti liiketalouden keskuksena. Alueella sijaitsevat Wall Street ja New Yorkin pörssi. Lower Manhattanilla sijaitsi myös syyskuun 11. päivän iskuissa vuonna 2001 tuhoutunut World Trade Center, jonka paikalla sijaitsee nykyisin World Trade Center. Lower Manhattanilla sijaitsevat myös New Yorkin Chinatown ja Little Italy.

Historia
--------

Lower Manhattan Empire State Buildingista kuvattuna toukokuussa 2001.
Hollantilaiset perustivat Manhattanin ensimmäiset eurooppalaiset siirtokunnat saaren eteläkärkeen vuonna 1609. Ensimmäinen linnoitus rakennettiin nykyisen Battery Park -puiston paikalle suojelemaan Uusia-Alankomaita. 1900-luvun ensimmäisillä vuosikymmenillä Lower Manhattanilla olivat käynnissä suuret rakennustyöt, jolloin rakennettiin muun muassa 40 Wall Street, American International Building, Woolworth Building ja 20 Exchange Place. 1950-luvulla aloitettiin useiden muiden korkeiden rakennusten rakennustyöt. 1970-luvun alussa valmistui World Trade Center -toimistorakennuskompleksi. Toinen mittava toimistorakennusten keskittymä on World Financial Center, joka valmistui 1980-luvun puolivälissä.

Talous
------

Lower Manhattan on Yhdysvaltain neljänneksi suurin liiketalousalue Midtown Manhattanin, Chicago Loopin ja Washingtonin jälkeen. Tulevaisuudessa sija nousee kolmanneksi uuden World Trade Centerin valmistuttua.

Kuvia
-----

Manhattanin eteläkärki eli Lower Manhattan joulukuussa 1991.Manhattanin eteläkärki eli Lower Manhattan joulukuussa 1991.
Lower Manhattan marraskuussa 2014.Lower Manhattan marraskuussa 2014.

Lähteet
-------

1. 1 2  DrVoyageur: Enjoying New York City on a Budget - Getting to know Manhattan neighbourhoods *drvoyageur.com*.  Arkistoitu 7.3.2017. Viitattu 11.8.2011. (englanniksi)
2. 1 2 3 4  NYC Manhattan: Lower manhattan - NYC Manhattan *nycmanhattan.org*.  Arkistoitu 2.9.2017. Viitattu 11.8.2011. (englanniksi)
3. ↑  Manhattan Community Board 1: About the District *nyc.gov*. Viitattu 11.8.2011. (englanniksi)
4. ↑  History Timeline (Flash) - LowerManhattan.info LowerManhattan.info.  Arkistoitu 28.7.2011. Viitattu 11.8.2011. (englanniksi)
5. ↑  About WFC World Financial Center. Viitattu 11.8.2011. (englanniksi)
6. ↑  Charles Bagli: After the Attacks: The Exodus; Seeking New Space, Companies Search Far From Wall St.  14.9.2001. The New York Times. Viitattu 11.8.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lower Manhattan**.
* LoverManhattan.info (Arkistoitu – Internet Archive) (englanniksi)
* Downtown Alliance (Arkistoitu – Internet Archive) (englanniksi)

Manhattanin aluejako
**Alue 1** : 
Tribeca ja Lower Manhattan
  

**Alue 2** : 
Greenwich Village, NoHo, SoHo ja Little Italy
  

**Alue 3** : 
Tompkins Square, East Village, Lower East Side, Chinatown, Two Bridges
  

**Alue 4** : 
Hell’s Kitchen, Chelsea
  

**Alue 5** : 
Midtown
  

**Alue 6** : 
Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay ja Sutton Place
  

**Alue 7** : 
Manhattan Valley, Upper West Side ja Lincoln Square
  

**Alue 8** : 
Upper East Side, Lenox Hill, Yorkville ja Roosevelt Island
  

**Alue 9** : 
Hamilton Heights, Manhattanville ja Morningside Heights
  

**Alue 10** : 
Harlem ja Polo Grounds
  

**Alue 11** : 
East Harlem, El Barrio/Spanish Harlem, Ward's ja Randall's Island
  

**Alue 12** : 
Inwood, Hudson Heights ja Washington Heights